இச் சாசனம் காணப்படும் மலையின் மேற் குகையில்லை. அங்கு புராதனமான செங்கற் கட்டுமானத்தின் எச்சங்கள் சில காணப்படுகின்றன. செங்கற்கள் அளவிற் பெரியனவென்றும் தமிழகத்திலுள்ள கி.பி முதலாம் – மூன்றாம் நூற்றாண்டுகளுக்கு உரியனவற்றைப் போன்றன என்றும் தென்னிந்தியத் தொல்லியலாளர்கள் கருத்துத் தெரிவித்துள்ளனர். மலையிலே காணப்படும் தொல்பொருட் சின்னங்கள் அங்கு சமணரான பெண் துறவியரின் பள்ளியொன்று இருந்தமைக்கான அடையாளங்களாகும். பெருவணிக என்று சாசனம் குறிப்பிடுபவர் குரத்திகளுக்கான பள்ளியை அமைத்துக் கொடுத்தவராதல் கூடும். சமணருக்கு உறைவிடங்களை அமைத்துக் கொடுத்தவர்களில் வணிகரும் முதன்மையானவர்கள் என்பதைத் தென்னிந்தியத் பிராமிச் சாசனங்கள் மூலமாகப் அறியமுடிகின்றது. தமிழ்ப் பிராமிச் சாசனங்கள் சமணப் பள்ளிகளுக்கு நன்கொடை வழங்கிய சில வணிகர் பற்றிக் குறிப்பிடுகின்றன. அவற்றுள் மேல்வருவன குறிப்பிடத்தக்கவை: